יגאל קמינצקי

הרב יגאל קמינצקי, יולי [[2015|ממוזער]]

הרב יגאל קמינצקי (נולד ב' בשבט ה'תש"י, 20 בינואר 1950) הוא רב השייך לזרם החרדי לאומי, ששימש כרבו של גוש קטיף עד פינויו במסגרת תוכנית ההתנתקות. כיהן כראש הישיבה הגבוהה שהוקמה בניצן ב', הוא חבר ההנהגה הרבנית של ארגון חותם, ונשיא מרכז תורה ומדינה.

== חייו ==
הרב יגאל קמינצקי גדל בירושלים, למד בבית הספר חורב ובישיבה התיכונית נתיב מאיר. לאחר מכן למד בישיבת כרם ביבנה, בישיבת מרכז הרב ובכולל האידרא ברמת הגולן. שירת בנח"ל במסגרת גרעין עזרא. בצעירותו נשלח הרב קמינצקי על ידי הרב צבי יהודה הכהן קוק לשמש כרב בגוש קטיף, בתחילה – החל מאלול ה'תש"ם (1980)<ref>, עמ' 237-238</ref> – שלוש שנים בגני טל, ולאחר מכן מעל עשרים שנה כרב היישוב נווה דקלים ורבו של חבל עזה בכללותו. 

בזמן כהונתו היה מיוזמי הקמת מכון התורה והארץ, ובשנים הראשונות עמד בראשו. במסגרת המכון, עסק הרב קמינצקי ביצירת דרכים לגידול חקלאי לפי ההלכה, במסגרת עסקית, בלי לפגוע בהלכות שנת השמיטה ואחרות, וכן בקידום היוזמה לגידול חסה ללא תולעים, כשהוא משמש כנותן הכשרות במקרים מסוימים. כמו כן, הרב קמינצקי היה מיוזמי הקמת כולל מג"ל, שבהמשך השנים התפתח לישיבת תורת החיים. בשנותיה הראשונות של ישיבת תורת החיים, שימש הרב קמינצקי כר"מ בישיבה.

בזמן תוכנית ההתנתקות, הרב קמינצקי ביטא קו התנגדות פאסיבי, שדגל באי-אלימות כלפי מתכנני הפינוי ומבצעיו, אך תמך בסירוב פקודה בעקבות פסיקתו של הרב אברהם אלקנה כהנא שפירא, עליה התבטא: "הרב שפירא הוא המרא דאתרא והפוסק בכל הנושאים הללו, הוא אמר את דברו בצורה הברורה ביותר, ומי אנחנו ליד פסיקתו". מנהיגותו באותה תקופה נשאה אופי רציונלי, בהתייחסות לתוכנית ההתנתקות ככזו שעשויה לצאת לפועל, בניגוד לפרשנויות שהוענקו לדברי רבנים ואישי ציבור שונים כטענות שתוכנית ההתנתקות לא תתבצע.

לאחר יישום תוכנית ההתנתקות, בשנת 2006, עבר הרב קמינצקי לגור בקרווילה בניצן. הוא משמש כחבר מרכז מפלגת תקומה, מרבה לפעול בזירה הציבורית, ומשמש כאחד ממנהיגי קהילת מפוני גוש קטיף ודובריה, לאחר שהות של כ-4 שנים באתר הקרווילות בניצן, עבר הרב קמינצקי ליישוב הקבע החדש בניצן. הוא נשוי ואב לתשעה ילדים.

בספטמבר 2010, הקים הרב קמינצקי יחד עם הרב אלישע וישליצקי והרב הלל רוטקוף את הישיבה הגבוהה כיסופים שבניצן ב'. ביולי 2015, הרב הלל רוטקוף עזב את הישיבה כדי להקים ישיבה חדשה ביישוב בני נצרים, והרב קמינצקי נשאר לכהן כראש הישיבה בניצן.

כיום עומד הרב קמינצקי בראש 'מרכז תורה ומדינה' ביישוב ניצן ב'. 

אחד מבניו הוא הרב אסף קמינצקי, ר"מ בישיבת מעלה אליהו בתל אביב ומחבר הספרים "בינת השבת", "בינת טהרה" ו"בינת ברכה". חתניו הם: הרב מאיר בראלי, רב היישוב עשהאל, הרב גלעד מינץ, ר"מ בישיבת ההסדר בירוחם והרב יובל מיטלמן רב בית הכנסת <nowiki></nowiki>ישורון בגדרה.

== קישורים חיצוניים ==

* [https://asif.co.il/files_author/%D7%94%D7%A8%D7%91-%D7%99%D7%92%D7%90%D7%9C-%D7%A7%D7%9E%D7%99%D7%A0%D7%A6%D7%A7%D7%99/ מאמרי הרב יגאל קמינצקי] בספריית אסיף
* 
* 
* 
* 
* 
* 
* רבקי גולדפינגר, [https://www.inn.co.il/News/News.aspx/426498 עניין אישי והפעם עם הרב יגאל קמינצקי], בעיתון בשבע
* [https://www.inn.co.il/tags/הרב_יגאל_קמינצקי/ כל הכתבות על הרב קמינצקי], באתר ערוץ 7

== הערות שוליים ==

קטגוריה:בוגרי ישיבת מרכז הרב
קטגוריה:תלמידי הרצי"ה קוק
קטגוריה:תלמידי הרב אברהם אלקנה שפירא
קטגוריה:גוש קטיף: רבנים
קטגוריה:רבני מועצות אזוריות
קטגוריה:רבני הציונות הדתית בישראל
קטגוריה:ראשי ישיבות ציוניות
קטגוריה:רבני מכון התורה והארץ
קטגוריה:גני טל (גוש קטיף): אישים
קטגוריה:נוה דקלים: אישים
קטגוריה:מועצה אזורית חוף אשקלון: אישים
קטגוריה:ראשי מכוני מחקר תורניים
קטגוריה:ישראלים שנולדו ב-1950